Barcelona jikkunsidraw lill-coach Hansi Flick Barcelona qed jikkunsidraw lill-coach attwali ta' Bayern Munich li iżda se jħalli lill-Bavarjani fi tmiem l-istaġun Hansi Flick bħala dak li jista' jieħu post Ronald Koeman fit-tmun ta' Barcelona. Flick żvela x-xahar li għadda li se jitlaq mill-Allianz Arena fi tmiem l-istaġun, wara żewġ staġuni li fihom rebaħ diversi unuri. Il-coach ta' 56 sena huwa l-favorit li jieħu post Joachim Loew bħala l-coach li jmiss tal-Ġermanja meta dan tal-aħħar iħalli lil dawn tal-aħħar wara t-tournament tal-Euro 2020 li se jintlagħab fis-sajf li ġej. Madankollu, mingħajr l-ebda ftehim li għadu ma seħħ bejn Flick u l-Ġermanja, Barcelona jistgħu ikunu interessati li jakkwistaw is-servizzi tiegħu. Huwa ssuġġerit li l-ġganti Katalani diġà tkellmu mar-rappreżentanti tal-coach Ġermaniż, bil-president Joan Laporta huwa ammiratur kbir tal-metodi tiegħu ta' coach. Koeman għamel staġun wieħed biss fit-tmun ta' Barcelona u għandu sena oħra fil-ftehim tiegħu, iżda Barcelona kellhom staġun diżappuntanti. Id-draw ta' 3-3 ta' nhar it-Tlieta kontra Levante temm effettivament it-tamiet tat-titlu għall-clbb mil-La Liga, u huma sfaw eliminati miċ-Champions League bit-telfa kontra Paris Saint-Germain fir-round tal-Aħħar 16.